ירגזי סצ'ואני

ירגזי סצ'ואני (שם מדעי: Poecile weigoldicus) הוא מין של ציפור שיר קטנה ממשפחת הירגזיים.

== מאפיינים ==
[[ירגזי הרים, אליו הירגזי הסצ'ואני היה משויך בעבר]]
הירגזי הסצ'ואני הוא עוף קטן באורך 11–12 ס"מ ומשקל 8–15 גרם.<ref name=":7" /> ראשו שחור עם כיפה שחורה גדולה, לחיים לבנות, וכתם קטן ושחור על הגרון. הבטן בצבע בז' בהיר עם מותניים כהות, והגב, הכנפיים, והזנב אפורים־חומים.<ref name=":0"></ref> הירגזי הסצ'ואני מאוד דומה לירגזי שחור-סינר ולירגזי הרים, אם כי שונה מהם בצורת ובגוון הכיפה והכתם על הגרון; אצל ירגזי שחור-סינר הכיפה שחורה מבריקה עם מעין "ציצה" קטנה והכתם גדול מאוד, אצל הירגזי הסצ'ואני הכיפה שחורה עם גוון חום כהה (ללא ציצה) והכתם קטן יותר. הזנב רבוע. המקור שחור וקצר וכף הרגל אפורה כהה.<ref name=":2"></ref> הירגזי משמיע קריאה רמה ומאונפפת הנשמעת כ–"צי", וקריאה חלושה יותר הנשמעת כ–"פסיט", המופיעות לעיתים כ–"פסיט־צי". בדומה למינים אחרים בסוג, הירגזי הסצ'ואני משמיע קריאה שנשמעת כ-"צ'יקדי-די-די!".<ref name=":1"></ref>

== התנהגות ==
הירגזים הסצ'ואניים חיים בקבוצות קטנות.<ref name=":1" /> הירגזי ניזון מפרוקי רגליים (בעיקר זחלים ופגיות) וזרעים,<ref name=":7"></ref> ונצפה אוכל עגילי פרחים.<ref name=":1" /> במהלך הקיץ מזון צמחי מהווה כ–50% מתזונת העוף הבוגר, ובחורף עד כ–75%. הגוזלים אוכלים יותר זחלים ופגיות מהבוגרים. במהלך החורף, הירגזים חיים בלהקות מעורבות עם סיטיים, טפסי עצים ומלכילונים. הקן נבנה על ידי הנקבה מקליפת עץ, עשב, סיבים צמחיים, פרווה, נוצות, ולעיתים רחוקות טחב. הקן מוקם בחלל בעץ בגובה של עד 3 מטרים (לרוב פחות ממטר). הנקבה מטילה 5–9 ביצים ודוגרת עליהן 13–15 ימים. שני ההורים מאכילים את הגוזלים. הגוזלים פורחים בגיל 17–20 ימים, אם כי הפרחון נשאר תלוי בהורים לעוד 12–15 ימים.<ref name=":7" />

== תפוצה ובית גידול ==
הירגזי הסצ'ואני חי ביערות הרריים (במיוחד יערות אורן),<ref name=":0" /> בחורשים, פארקים, גינות ושטחים עירוניים במרכז סין (צ'ינגהאי, טיבט, יונאן וסצ'ואן), בגבהים בין 2,200–4,310 מטרים מעל פני הים. טווח התפוצה (כ–1,170,000 קמ"ר) של מין זה גדול, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי סצ'ואני מסווג כמין ללא חשש.<ref>[http://datazone.birdlife.org/species/factsheet/sichuan-tit-poecile-weigoldicus/text ירגזי סצ'ואני], באתר Birdlife</ref>

== טקסונומיה ==
המין נכלל בעבר בסוג ירגזי עם רוב הירגזיים האחרים, אך מחקר משנת 2005 מבוסס נתונים גנטיים ומורפולוגיים תמך בהפרדת הסוג פויסילה,<ref></ref> כפי שביצעו גופים אחדים, בהם IUCN{{כ}},<ref name=":3">[https://www.iucnredlist.org/species/22735364/155141609 ירגזי סצ'ואני], באתר הרשימה האדומה של IUCN</ref> ITIS{{כ}},<ref name=":5"></ref> ו-IOC .<ref name=":4"></ref> תוצאות דומות חזרו במחקר מאוחר יותר (יוהנסון ואחרים, 2013), אם כי פוצלו מהסוג מספר מינים לסוג סיטיפרוס.<ref></ref> הירגזי הסצ'ואני קרוב במיוחד לירגזי ההרים ולירגזי הפרסי, ונחשב בעבר לתת־מין של ירגזי הרים.<ref name=":2" /><ref name=":6" /> לא תוארו תת־מינים של ירגזי סצ'ואני.<ref name=":5" /><ref name=":4" /> השם המדעי ניתן לירגזי הסצ'ואני על שם מקס הוגו ויגולד (1886-1973), זואולוג גרמני.

לפי טריץ' ואחרים (2017), העץ הפילוגנטי של הסוג (Poecile) הוא:<ref name=":6"></ref>

== קישורים חיצוניים ==

* מפת תחום תפוצה והקלטות של [https://www.xeno-canto.org/species/Poecile-weigoldicus ירגזי סצ'ואני] באתר Xeno-canto 

== הערות שוליים ==

קטגוריה:בעלי חיים שתוארו ב-1921
קטגוריה:טקסונים שתוארו בידי הוגו ויגולד
ס
ס
קטגוריה:בעלי חיים ביערות ממוזגים באירואסיה